বাড়ছে দিল্লির দূষণ! কঠোর বিধিনিষেধ কার্যকরের পথে সরকার

ওয়েব ডেস্ক : কেটে গিয়েছে ১০ দিন। তার পরেও উন্নতি হল না দিল্লির (Delhi) বাতাসের। রবিবার রাজধানীর সেই ধোঁয়াশাতেই ঢাকাছিল। জানা যাচ্ছে, এদিন দিল্লির গড় একিউআই (AQI) ছিল ৩৮০, যা ‘ভীষণ খারাপ’ দূষণস্তরের (Pollution) অন্তর্গত। তবে সব থেকে খারাপ পরিস্থিতি জাহাঙ্গিরপুরীতে। সেখানে সকাল ৭টানাগাদ একিউআই ছিল ৪৩৮–এ। একই সময়ে বাওয়ানার একিউআই ছিল ৪৩১, আনন্দ বিহারে ৪২৭ এবং আশোক বিহারে ৪২১—সব ক্ষেত্রেই অবস্থা আশঙ্কাজনক। পরিস্থিতি আরও খারাপ হাওয়ার আগে পদক্ষেপ করতে চলেছে সরকার।

কেন্দ্রীয় দূষণ নিয়ন্ত্রণ বোর্ড মনে করছে, একে হাওয়ার গতি খুব কম। সেই কারণে কুয়াশা ও ধোঁয়াশা মিশে বাতাসে দূষণের ঘনত্ব দ্রুত বাড়াছে। ফলে দূষণ রুখতে আরও কঠোর বিধিনিষেধ কার্যকর হতে চলছে দিল্লিতে। ‘গ্রেডেড রেসপন্স অ্যাকশন প্ল্যান’ বা জিআরএপি-র বিভিন্ন নিয়মে সংশোধন আনা হয়েছে। যাতে এই দূষণের বিরুদ্ধে দ্রুত ব্যবস্থা নেওয়া যায়।

আরও খবর : উত্তরাখণ্ডে উদ্ধার বিপুল পরিমাণ বি/স্ফো/র/ক! চাঞ্চল্য

প্রসঙ্গত, দিল্লিতে (Delhi) চার ধাপের দূষণবিধি প্রয়োগ করা হয়। দূষণের মাত্রা ‘খারাপ’ হলে জিআরএপি-১ চালু হয়। এক্ষেত্রে রাস্তা ভেজানো হয়। পাশপাশি খোলা জায়গায় বর্জ্য পোড়ানো নিষেধ, নির্মাণকাজে নিয়ন্ত্রণ করা হয়। তবে দূষণ (Pollution) যদি অতিরিক্ত পরিমাণ বাড়ে সেক্ষেত্রে জিআরএপি-২, জিআরএপি-৩ এবং জিআরএপি-৪ কার্যকর করা হয়।

তবে বর্তমানে রাজধানী দিল্লিতে চলছে জিআরএপি-৩। তা জিআরএপি-৪ করা হতে পারে। সিএকিউএম জানিয়েছে, এনসিআর অঞ্চলের সংস্থাগুলিকে সংশোধিত জিআরএপি নির্দেশিকা কার্যকর করতে হবে। দূষণের কারণে যে কড়া ব্যবস্থা নেওয়া হবে, তা একপ্রকার পরিস্কার।